**Príloha č. 2**

**Návod na vyplnenie niektorých polí vo vzore oznámenia uplatniť výnimku z ohlasovacej povinnosti na derivátové transakcie v rámci tej istej skupiny**

**Oddiel C: Vzťahy v rámci skupiny**

**V poli C1a) sa uvedie:**
Organizačná štruktúra v rámci skupiny (môže sa uviesť aj samostatne v prílohe k vyplnenému
vzorovému formuláru).

**V poli C3 sa uvedie:**Či oznamujúca protistrana a protistrana v rámci skupiny sú zahrnuté do konsolidácie účtovnej
závierky
a) v súlade so smernicou 83/349/EHS alebo medzinárodnými normami finančného výkazníctva prijatými v súlade s nariadením (ES) č. 1606/2002 alebo,
b) pokiaľ ide o skupinu, ktorej materský podnik má sídlo v tretej krajine, v súlade s všeobecne
prijatými účtovnými zásadami tretej krajiny, ktoré sú určené ako rovnocenné s medzinárodnými normami finančného výkazníctva v súlade s nariadením (ES) č. 1569/2007 (alebo účtovnými normami tretej krajiny, ktorých použitie je povolené podľa článku 4 uvedeného nariadenia).

**V poli C5 sa uvedie:**Či žiadajúca protistrana a protistrana v rámci skupiny sú zahrnuté to toho istého konsolidovaného dohľadu
a) v súlade so smernicou 2006/48/ES alebo smernicou 2006/49/ES alebo,
b) pokiaľ ide o skupinu, ktorej materský podnik má sídlo v tretej krajine, do toho istého
konsolidovaného dohľadu vykonávaného príslušným orgánom tretej krajiny, ktorý bol overený ako rovnocenný s dohľadom, ktorý sa riadi zásadami stanovenými v článku 143 smernice 2006/48/ES alebo článku 2 smernice 2006/49/ES.

**V poli C6 sa uvedie:**Ak materský podnik má sídlo v SR: Národná banka Slovenska
Ak materský podnik má sídlo v inom členskom štáte alebo tretej krajine: relevantný príslušný
orgán (National Competent Authority).

**Oddiel D: centralizované riadenie rizík**

**V poli D2 sa uvedie:**

**A. Centralizované riadenie rizík/Centralised Risk Management**

Dôkaz, že obidve protistrany (skupina) podliehajú primeraným centralizovaným postupom
hodnotenia, merania a kontroly rizík podľa čl. 3 ods. 2 písm. a) bod iv) a čl. 3 ods. 2 písm. d)
EMIR. Je dostatočné poskytnúť informácie za skupinu. Ak existujú rozdielne postupy pre určité subjekty v rámci skupiny (žiadajúcou protistranou a protistranou v rámci skupiny), vymedzia sa tieto postupy podrobne podľa bodu B. (priložené informácie môžete uviesť v samostatných prílohách k vyplnenému vzorovému formuláru, čísla príloh uveďte v poli D2).

**1. Politiky a kontroly riadenia rizík/Risk management policies and Controls**
*(popíšte politiky riadenia rizík a kontrol rizík a ako sú tieto politiky centrálne vymedzené a
uplatňované)*

**2. Vrcholový manažment/senior management**
*(preukážte, že vrcholový manažment je zodpovedný za riadenie rizík a že meranie rizík sa
pravidelne preskúmava)*

**3. Mechanizmy transparentnej komunikácie/Transparent communication mechanisms**
*(preukážte, že sú zavedené pravidelné a transparentné mechanizmy komunikácie v rámci
organizácie, aby predstavenstvo, vrcholový manažment, príslušný obchodný útvar, funkcia
riadenia rizík a ostatné kontrolné funkcie mohli zdieľať informácie o meraní, analýzach a
monitoringu rizík)*

**4. Vnútorné postupy a informačné systémy/Internal Procedures and Information Systems**
*(preukážte, že vnútorné postupy a informačné systémy sú jednotné v celej inštitúcii a dostatočne spoľahlivé na to, aby sa všetky zdroje príslušných rizík mohli identifikovať, merať a monitorovať na agregovanej báze a v rozsahu, ktorý je potrebný pre subjekt, obchodný útvar (business line) a portfólio)*

**5. Pravidelné správy centrálnemu riadeniu rizík/Regularly report to Central Risk
Management***(preukážte, že kľúčové informácie o rizikách sa pravidelne oznamujú funkcii centrálneho riadenia rizík, aby sa umožnilo primerané centralizované hodnotenie, meranie a kontrola rizík naprieč príslušnými subjektmi v skupine)*

**B. Dodatočné informácie o centralizovanom riadení rizík/Additional information on
Centralised Risk Management**

Ak informácie poskytnuté podľa bodu A neplatia pre celú skupinu a existujú rozdielne postupy pre určité subjekty v rámci skupiny (napr. NFC), vymedzte tieto postupy osobitne. Poskytnite informácie podľa bodu A (otázka 1-5) pre každý pár protistrán.